CELEX: 22021D2214
Language: hr
Date: 2021-11-15 00:00:00
Title: Odluka br. 1/2021 Vijeća za pridruživanje EU–Libanon od 15. studenoga 2021. o dogovoru o produljenju valjanosti Prioriteta partnerstva EU–Libanon [2021/2214]

14.12.2021   
               
               
                  HR
               
               
                  Službeni list Europske unije
               
               
                  L 447/9
               
            
         ODLUKA br. 1/2021 VIJEĆA ZA PRIDRUŽIVANJE EU–LIBANON
         od 15. studenoga 2021.
         o dogovoru o produljenju valjanosti Prioriteta partnerstva EU–Libanon [2021/2214]
         VIJEĆE ZA PRIDRUŽIVANJE EU–LIBANON,
         uzimajući u obzir Euromediteranski sporazum o pridruživanju između Europske zajednice i njezinih država članica, s jedne strane, i Republike Libanona, s druge strane,
         budući da:
         
                     (1)
                  
                  
                     Euromediteranski sporazum o pridruživanju između Europske zajednice i njezinih država članica, s jedne strane, i Libanonske Republike, s druge strane (1) („Sporazum”), potpisan je 17. lipnja 2002. i stupio je na snagu 1. travnja 2006.
                  
               
                     (2)
                  
                  
                     U skladu s člankom 76. Sporazuma Vijeće za pridruživanje ovlašteno je donositi odluke u svrhu ostvarenja ciljeva Sporazuma.
                  
               
                     (3)
                  
                  
                     U članku 86. Sporazuma navodi se da stranke poduzimaju sve opće ili posebne mjere potrebne za ispunjenje svojih obveza iz Sporazuma te se brinu za ispunjenje ciljeva Sporazuma.
                  
               
                     (4)
                  
                  
                     Odlukom br. 1/2016 Vijeća za pridruživanje (2) Europska unija i Libanon dogovorili su Prioritete partnerstva, uključujući Pakt EU-a i Libanona („Pakt”), radi usmjeravanja svojeg partnerstva za razdoblje 2016.–2020. s ciljem podupiranja i jačanja otpornosti i stabilnosti Libanona, uz istodobno nastojanje da se suoče s utjecajem dugotrajnog sukoba u Siriji.
                  
               
                     (5)
                  
                  
                     U razmjeni pisama obje su se strane suglasile da bi valjanost Prioriteta partnerstva EU–Libanon, uključujući Pakt, kao referentnih dokumenata za učvršćivanje partnerstva, trebalo produljiti do donošenja novih ažuriranih zajedničkih dokumenata.
                  
               
                     (6)
                  
                  
                     Člankom 10. Poslovnika Vijeća za pridruživanje predviđa se mogućnost donošenja odluka pisanim postupkom u razdoblju između sjednica ako se obje stranke tako dogovore,
                  
               DONIJELO JE OVU ODLUKU:
         
            Članak 1.
            Vijeće za pridruživanje pisanim postupkom odlučuje da se valjanost Prioriteta partnerstva EU–Libanon, uključujući Pakt, priloženih Odluci br. 1/2016 produljuje dok Vijeće za pridruživanje ne donese nove ažurirane zajedničke dokumente.
         
         
            Članak 2.
            Ova Odluka stupa na snagu na dan donošenja.
         
         
            Sastavljeno u Bruxellesu 15. studenoga 2021.
            
               
                  Za Vijeće za pridruživanje EU–Libanon
               
               
                  Predsjednik
               
               Abdallah BOU HABIB
            
         
         
            (1)  SL L 143, 30.5.2006., str. 2.
         
         
            (2)  Odluka br. 1/2016 Vijeća za pridruživanje EU–Libanon od 11. studenoga 2016. o Prioritetima partnerstva EU–Libanon (SL L 350, 22.12.2016., str. 114.).